პიუს IV
პიუს IV (ლათ. Pius PP. IV; ერისკაცობაში ჯოვანი ანჯელო მედიჩი; დ. 31 მარტი, 1499 —გ. 9 დეკემბერი, 1565) — რომის პაპი 1559 წლის 25 დეკემბრიდან 1565 წლის 9 დეკემბრამდე. მედიჩების გვარის წარმომადგენელი დაიბადა 1499 წლის 31 მარტს მილანში, ნოტარიუსის ოჯახში. ინტერესი ჰქონდა მედიცინისა და იურისპრუდენციის მიმართ. სწავლობდა პავიისა და მილანის უნივერსიტეტებში. პავლე III-მ იგი ჩააყენა რომის კურიის სამსახურში. მანვე დანიშნა სიცილიის ერთ-ერთი ქალაქის არქიეპიკოპოსად და 1549 წელს მიანიჭა კარდინალის წოდება.